|  |  |
| --- | --- |
|  | PATVIRTINTA  Gargždų muzikos mokyklos  direktoriaus 2024 m. rugpjūčio 29 d.  įsakymu Nr. V-72 |

**GARGŽDŲ MUZIKOS MOKYKLOS MUZIKOS INSTRUMENTŲ DERINTOJO PAREIGYBĖS APRAŠYMAS NR. 4**

**I SKYRIUS**

**PAREIGYBĖ**

1. Gargždų muzikos mokyklos (toliau – Mokykla) muzikos instrumentų derintojo pareigybė priskiriama specialistų grupei.
2. Pareigybės lygis – A2.
3. Muzikos instrumentų derintojas yra tiesiogiai pavaldus Mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis muzikos instrumentų derintojo pareigas, turi atitikti šiuos specialiuosius reikalavimus:

4.1. būtinas ne žemesnis kaip aukštasis išsilavinimas ir įgyta profesinė kvalifikacija;

4.2. šios srities darbo patirtis būtų privalumas;

4.3. išmanyti klavišinių muzikos instrumentų sandarą, veikimo principus;

4.4. mokėti atlikti smulkius instrumentų remonto darbus;

4.5. išmanyti Lietuvos Respublikos įstatymus, Vyriausybės nutarimus ir kitus teisės aktus, reglamentuojančius jo veiklą; vadovautis Mokyklos nuostatais, darbo tvarkos taisyklėmis, kitais įstaigos lokaliniais dokumentais ir pareigybės aprašymu;

4.6. efektyviai planuoti savo darbo laiką;

4.7. būti diplomatišku, savarankišku, sąžiningu, komunikabiliu, gerai orientuotis įvairiose situacijose, vengti konfliktų, mokėti bendrauti su kolegomis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Darbuotojas, einantis muzikos instrumentų derintojo pareigas, vykdo šias funkcijas:

5.1. periodiškai arba neatidėliotinai pagal pareikalavimą atlieka mokyklos muzikos instrumentų pilną suderinimą, jų smulkų bei einamąjį remontą;

5.2. iškilus poreikiui – suderina instrumentą kitoje erdvėje ar įstaigoje, kurioje numatytas Mokyklos renginys;

5.3. konsultuoja besinaudojančius instrumentais asmenis dėl teisingos eksploatacijos;

5.4. teikia pasiūlymus mokyklos direktoriui dėl nusidėvėjimo ir kapitalinio remonto;

5.5. vykdo ir įgyvendina mokyklos direktoriaus pavaduotojo ūkio reikalams nurodymus, laiku ir rūpestingai atlieka administracijos nurodytus darbus, susijusius su pavestu instrumentų derinimo ir remonto darbus;

5.6. laikosi darbo vietos higieninių, priešgaisrinių ir kitų saugos darbe reikalavimų bei darbo drausmės.

5.7. vykdo kitus Mokyklos direktoriaus pavedimus, susijusius su pareigybės funkcijomis.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

6. Darbuotojas, einantis muzikos instrumentų derintojo pareigas, atsako už:

6.1. pareigų, numatytų šios pareigybės aprašyme, savalaikį ir kokybišką vykdymą;

6.2. taupų ir protingą Mokyklos išteklių naudojimą;

6.3. prisiimtų Mokyklos etikos normų laikymąsi;

6.4. Lietuvos Respublikos įstatymų, teisės aktų, Mokyklos nuostatų, vidaus ir darbo tvarkos taisyklių laikymąsi, direktoriaus įsakymų, pavedimų vykdymą.

7. Muzikos instrumentų derintojas, pastebėjęs netinkamą instrumentų eksploataciją ar vandalizmo atvejus, privalo nedelsiant informuoti apie tai direktoriaus pavaduotoją ūkio reikalams ar Mokyklos direktorių.

8. Muzikos instrumentų derintojas už savo aplaidumą, darbo drausmės pažeidimus, pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

**V SKYRIUS**

**ŠIAS PAREIGAS EINANČIO DARBUOTOJO TEISĖ**

9. Muzikos instrumentų derintojas turi teisę:

9.1. teikti pasiūlymus apie instrumentų priežiūrą ir higieną, jų susidėvėjimą bei tinkamą eksploataciją mokytojams, koncertmeisteriams bei mokyklos administracijai;

9.2. pateikti administracijai pastabas ir pasiūlymus dėl geresnio darbo organizavimo;

9.3. dalyvauti Mokyklos savivaldoje, susirinkimuose, reikšti savo nuomonę;

9.4. būti darbo tarybos, profesinių sąjungų, organizacijų nariu;

9.5. reikalauti saugios darbo vietos ir palankių sveikatai darbo sąlygų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |